FI Euroopan unionin virallinen lehti C 210/5

Hiilivetyjen etsintään, hyödyntämiseen ja tuotantoon tarkoitettujen lupien antamisen ja käytön edellytyksistä annetun Euroopan parlamentin ja neuvoston direktiivin 94/22/EY mukainen Liettuan hallituksen ilmoitus

(2018/C 210/06)

Liettuan ympäristöministeriön alaisuudessa toimiva geologinen tutkimuslaitos julkistaa Šilutė-Tauragėn alueen tavanomaisten hiilivetyvarantojen (öljy) hyödyntämistä koskevan tarjouspyynnön

1. Tietoja hiilivetyvarantojen tyypistä, jonka hyödyntämistä tarjouspyyntö koskee sekä toiminnasta, johon hiilivetyvarantojen hyödyntämistä koskeva lupa myönnetään

Täten julkistetaan Šilutė-Tauragėn alueen tavanomaisten hiilivetyvarantojen (öljy) hyödyntämistä eli etsintää ja tuotantoa koskeva tarjouspyyntö, jäljempänä ’tarjouspyyntö’. Sen tavoitteena on luvan myöntäminen tavanomaisten hiilivetyvarantojen (öljy) etsintään ja hyödyntämiseen.

Laissa säädetyn menettelyn mukaisesti valitulle tarjoajalle myönnetään lupa hyödyntää hiilivetyvarantoja, jäljempänä ’lupa’. Luvanhaltijalla on oikeus tehdä tavanomaisten hiilivetyvarantojen (öljy) geologista tutkimusta (etsintä), jäljempänä ’geologinen tutkimus’, sekä hyödyntää tavanomaisia hiilivetyvarantoja (öljy) Šilutė-Tauragėn alueella.

2. Lyhyt kuvaus ehdotetusta Šilutė-Tauragėn alueesta, johon hiilivetyvarantojen hyödyntämislupa myönnetään

Šilutė-Tauragėn alue sijaitsee Šilutėn, Tauragėn ja Jurbarkasin seutukuntien sekä Pagėgiain kunnan alueella. Alue on kooltaan 1 800,0 km2, josta 132 km2 on kaupunkialueita ja 623 km2 suojelualueita. Alueen LKS-94-koordinaattijärjestelmän mukaiset nurkkapisteet ovat seuraavat:

Nurkkapisteen numero Koordinaatit (Liettuassa vuonna 1994 käyttöön otetun LKS-94-koordinaattijärjestelmän mukaisesti) X Y 1 6145300 335025 2 6144954 349638 3 6144814 353327 4 6126284 352714 5 6125425 381319 6 6124470 420523 7 6107857 420225 8 6103569 420147 9 6135288 334077

Šilutė-Tauragėn alueen eteläinen raja kulkee Nemunas-joen rantaa pitkin.

3. Šilutė-Tauragėn alueen hiilivetyvarantojen hyödyntämistä koskevan luvan myöntämismenettelyn suunniteltu päättymisajankohta

Tarkoituksena on, että myönnettävä lupa annetaan ja Šilutė-Tauragėn alueen hiilivetyvarantojen hyödyntämistä koskeva sopimus allekirjoitetaan valitun tarjoajan kanssa vuoden 2019 ensimmäisen neljänneksen aikana.

4. Päivä ja aika, johon mennessä tarjoukset on jätettävä; paikka (osoite), johon tarjoukset jätetään

Tarjoukset tulee jättää 31. lokakuuta 2018 klo 12.00 mennessä Liettuan ympäristöministeriön alaisuudessa toimivalle geologiselle tutkimuslaitokselle (The Lithuanian Geological Survey under the Ministry of the Environment) seuraavaan osoitteeseen: S. Konarskio g. 35, LT-03123, Vilnius, Lithuania.

5. Tarjousten arviointiperusteet

Tarjousten arvioinnissa käytetään seuraavia perusteita:

5.1. Tarjouseritelmässä tarjoajille asetettujen taloudellista tilannetta koskevien vähimmäisehtojen täyttyminen.

5.2. Tarjouseritelmässä ja hiilivetyvarantojen hyödyntämistä koskevista tarjouspyynnöistä annetuissa säännöissä, jäljempänä ’säännöt’, tarjoajien tarjouksille asetettujen vaatimusten täyttyminen.

5.3. Tarjouseritelmässä tarjoajille asetettujen geologiseen tutkimukseen ja tavanomaisten hiilivetyjen (öljy) hyödyntämiseen liittyvien kokemusvaatimusten täyttyminen.

5.4. Tarjouseritelmässä tarjoajille asetettujen vaatimusten täyttyminen koskien hiilivetyjen etsinnän menetelmiä, keinoja ja volyymiä, etsinnässä ja tuotannossa käytettävien porauslaitteiden teknologiaa, etsinnässä käytettävien porauslaitteiden määrää sekä saatavilla olevia välineitä, laitteita ja teknisiä toimenpiteitä, jotka ovat tarpeellisia tavanomaisten hiilivetyjen etsinnän ja porauskaivon valmistumisen kannalta.

5.5. Tarjouseritelmässä tarjoajien tarjouksille asetettujen Šilutė-Tauragėn alueen geologiseen tutkimukseen ja ympäristönsuojelutoimenpiteiden täytäntöönpanoon osoitettuja investointeja koskevien vaatimusten täyttyminen.

5.6. Tarjoajan korkein tarjous.

6. Tarjouseritelmä julkaistaan tarjouspyynnön järjestäjän eli Liettuan ympäristöministeriön alaisuudessa toimivan geologisen tutkimuslaitoksen verkkosivuilla osoitteessa www.lgt.lt (Skelbimai > Žemės gelmių išteklių naudojimo konkursai > Angliavandenilių išteklių naudojimo konkursas > Konkurso sąlygos (Ilmoitukset> Maanalaisten luonnonvarojen hyödyntämistä koskevat tarjoukset> Hiilivetyvarantojen hyödyntämistä koskevat tarjoukset> Tarjouseritelmä)).

7. Määräaika tarjouseritelmän selventämistä koskevien pyyntöjen tekemiselle

Sääntöjen 12 kohdan mukaan tarjouseritelmän selventämistä koskevat pyynnöt on tehtävä 20 kalenteripäivän kuluessa siitä, kun lopullinen tarjouskilpailu on julkaistu kuten sääntöjen 11 kohdassa todetaan. Sääntöjen 11 kohdan mukaisesti tarjouseritelmän selventämistä koskevia pyyntöjä, jotka on tehty yli 20 kalenteripäivää lopullisen tarjouskilpailun julkaisemisen jälkeen, ei oteta huomioon.

8. Lisätietoja tarjouspyynnöstä

Lisätietoa tarjouspyyntöön liittyvissä kysymyksissä saa Liettuan ympäristöministeriön alaisuudessa toimivalta geologiselta tutkimuslaitokselta (Lithuanian Geological Survey under the Ministry of the Environment).

Osoite: